
Crna Gora                                      
Opština Bar                                    


Adresa: Bulevar revolucije  br. 1 Bar, Crna Gora 
tel:+382 30 301 591
email: sport.mladi@bar.me
www.bar.me    


Sekretarijat za sport i mlade		    

Broj: 16-600/26-	178					      Datum: 12.10.2026.godine
      

[bookmark: _Hlk179185850]Na osnovu člana 14 Pravilnika o uslovima i načinu stipendiranja studenata, broj 01-018/24-3409, od 08.10.2024. godine, Sekretarijat za sport i mlade raspisuje



K O N K U R S
za dodjelu stipendija za studijsku 2026/2027 godinu



1. Opšte odredbe

Opština Bar u skladu sa Pravilnikom o uslovima i načinu stipendiranja studenata dodjeljuje stipendije za studijsku 2026/2027 godinu studentima ustanova visokog obrazovanja, koji su crnogorski državljani i imaju prebivalište u opštini Bar, bez obzira na mjesto studiranja. 

Korisnici stipendije mogu biti redovni studenti druge i narednih godina osnovnih i master (postdiplomskih) i specijalističkih studijskih programa. Korisnici stipendija ne mogu biti lica starija od 25 godina. Stipendije se dodjeljuju za period od deset mjeseci i isplaćuju se u jednakim mjesečnim iznosima.

Pravo na stipendiju ostvaruje se na osnovu postignutog uspjeha iz prethodnih studijskih godina i može se ostvariti samo jednom za određenu godinu studija i nivo obrazovanja.

Pravo na stipendiju može se ostvariti samo po jednom osnovu, shodno vrstama stipendija predviđenim Pravilnikom.

2. Vrste stipendija 

Stipendije za izvrsnost - za redovne studente svih fakulteta koji su na osnovu postignutog uspjeha u studiranju postigli prosječnu ocjenu 9 ili veću. Visina iznosa mjesečne stipendije za izvrsnost iznosi: 
  	-	za prosječnu ocjenu 10.00  		300 eura;
-	za prosječnu ocjenu od  9.50 do 9.99  	250 eura;
-	za prosječnu ocjenu od  9.00 do 9.49  	200  eura.

Stipendije za deficitarne kvalifikacije u nivou visokog obrazovanja - za redovne studente fakulteta na kojima se stiču obrazovne kvalifikacije za zanimanja za kojima postoji potreba, a koja su utvrđena Listom deficitarnih kvalifikacija za 2026/2027 godinu. Visina iznosa mjesečne stipendije za deficitarne kvalifikacije iznosi 200 eura.

Deficitarna zanimanja prema listi deficitarnih kvalifikacija broj 16-600/26-149, od 06.10.2026. godine, koju je shodno članu 12 Pravilnika o uslovima i načinu stipendiranja studenata utvrdio organ lokalne uprave nadležan za poslove obrazovanja Opštine Bar su:    




	OBLAST
	KOD
	PODOBLAST
	STUDIJSKI PROGRAM

	1.Prirodne nauke
	101
	
Matematika i računarske nauke
	Matematika

	
	
	
	Matematika i računarske nauke

	
	102
	Fizičke nauke
	Fizika

	
	103
	Hemijske nauke
	Hemija

	2.Tehničko-tehnološke nauke
	
201
	
Građevinarstvo
	Arhitektura

	
	
	
	Građevina

	
	
	
	Hidrotehnika

	
	
202
	
Elektronika, elektrotehnika
	Elektronika, telekomunikacije i računari

	
	
	
	Energetika i automatika

	
	203
	Ostale inženjerske nauke
	Mašinstvo

	3. Medicinske nauke
	301
	Bazična medicina
	Defektologija

	
	
	
	Fizioterapija

	
	
	
	Medicina

	4. Poljoprivredne nauke 
	402
	Veterinarska medicina
	Veterina



Studenti koji su ostvarili pravo na stipendiju po osnovu pohađanja studijskog programa sa liste deficitarnih kvalifikacija u jednoj studijskoj godini, imaju pravo da podnesu zahtjev za stipendiranje u narednim studijskim godinama, shodno uslovima propisanim Pravilnikom. 

[bookmark: _Hlk179192948]Stipendije po osnovu afirmativne akcije – za redovne studente koji su pripadnici RE zajednice, za studente sa invaliditetom, za studente koji nemaju roditelje, za studente koji su bili djeca bez roditeljskog staranja ili kojima je usljed posebnih okolnosti i socijalnog rizika bio potreban odgovarajući oblik socijalne zaštite u vidu porodičnog smještaja-hraniteljstva ili smještaja u ustanovu. 
Visina iznosa mjesečne stipendije po osnovu afirmativne akcije iznosi 200 eura.


3. Uslovi konkursa

[bookmark: _Hlk179190788]Opšti uslovi za ostvarivanje prava na stipendije koji važe za sve studente koji konkurišu su:
· da student ima prebivalište u opštini Bar unazad najmanje godinu dana od dana objavljivanja Javnog konkursa za dodjelu studentskih stipendija;
· da je student po prvi put upisan na studijsku godinu za koju podnosi zahtjev za stipendiju; 
· da student nije obnovio nijednu godinu tokom studiranja.

Posebni uslovi za ostvarivanje prava na stipendiju za izvrsnost su:
· da je student položio sve ispite iz prethodne studijske godine sa najmanjom prosječnom ocjenom 9 ili većom, 
· da je tokom svih prethodnih godina studiranja ostvario najmanju prosječnu ocjenu 9 ili veću,
· da je redovan student tekuće studijske godine.
Posebni uslovi za ostvarivanje prava na stipendiju za deficitarne kvalifikacije su:
· da student redovno pohađa studijski program na kojem se stiče kvalifikacija za zanimanje koje je deficitarno i koje je od posebnog interesa za razvoj lokalne zajednice, shodno listi deficitarnih kvalifikacija u nivou visokog obrazovanja. 
Posebni uslovi za ostvarivanje prava na stipendiju po osnovu afirmativne akcije su: 
· da je student pripadnik RE zajednice, 
· da je student lice sa invaliditetom, 
· da je student lice bez oba roditelja, 
· da je student bio dijete bez roditeljskog staranja,
· da je student lice kojem je usljed posebnih okolnosti i socijalnog rizika bio potreban odgovarajući oblik socijalne zaštite u vidu porodičnog smještaja-hraniteljstva ili smještaja u ustanovu, u skladu sa propisima iz oblasti socijalne i dječje zaštite

Student/kinja koji/a studira na ustanovi visokog obrazovanja u inostranstvu, za koje je Ministarstvo prosvjete, nauke i inovacija privremeno obustavilo priznavanje inostranih obrazovnih isprava u Crnoj Gori, nema pravo na stipendiju. 



4. Potrebna dokumenta

Studenti koji konkurišu za stipendiju za izvrsnost, uz prijavu na konkurs dostavljaju: 
· Kopiju biometrijske lične karte,
· Potvrdu o prebivalištu,
· Potvrdu o redovnom upisu tekuće godine studija,
· Potvrdu o položenim ispitima iz prethodnih studijskih godina,  
· Potvrdu o ostvarenoj prosječnoj ocjeni sa prethodnih godina studija (sa osnovnih studija najmanje 9,00, specijalističkih studija najmanje 9,00 i prve (I) godine master (postdiplomskih) studija najmanje 9,00,
· Diplomu o završenim osnovnim studijima sa postignutom prosječnom ocjenom tokom osnovnih studija (za studente master studija).

Studenti koji konkurišu za stipendiju za deficitarne kvalifikacije ustanovljene na osnovu Liste deficitarnih kvalifikacija, uz prijavu na konkurs dostavljaju:
· Kopiju biometrijske lične karte,
· Potvrdu o prebivalištu,
· Potvrdu o redovnom upisu tekuće godine studija,
· Potvrdu o položenim ispitima iz prethodnih studijskih godina.  
 
Studenti koji konkurišu za stipendiju po osnovu afirmativne akcije, uz prijavu na konkurs dostavljaju:
· Kopiju biometrijske lične karte,
· Potvrdu o prebivalištu,
· Potvrdu o upisu godine studija,
· Potvrdu o položenim ispitima iz prethodnih studijskih godina,
· Dokument kojim se dokazuje stanje/pripadnost za:

a) Pripadnike RE zajednice – potvrdu od nacionalnog Romskog savjeta da je kandidat pripadnik romske zajednice,
b) Lica sa invaliditetom – rješenje nadležnog organa kojim se utvrđuje status invalidnog lica
c) Lica bez roditelja – izvod iz knjige umrlih za oba roditelja
d) Lica koja su bila djeca bez roditeljskog staranja ili lica kojima je usljed posebnih okolnosti i socijalnog rizika bio potreban odgovarajući oblik socijalne zaštite u vidu porodičnog smještaja-hraniteljstva ili smještaja u ustanovu – rješenje nadležnog Centra za socijalni rad.

Kandidati koji studiraju na ustanovama visokog obrazovanja na kojima se uspjeh studenata na ispitu i drugim oblicima provjere znanja izražava na drugačiji način od načina utvrđenog važećim propisima u Crnoj Gori, dužni su da dostave skalu ocjenjivanja obrazovne ustanove koju pohađaju. 

Dokumentacija koja je na stranom jeziku treba da bude prevedena na crnogorski jezik od strane ovlašćenog sudskog tumača. 

Dokumenti koji se dostavljaju kao dokaz o ispunjavanju uslova moraju biti original ili ovjerene fotokopije.

Nepotpune i neblagovremene prijave neće se razmatrati.

5. Obaveze korisnika stipendija

Korisnik stipendije ima obavezu da u roku od 30 dana od dana završetka studija pisanim putem obavijesti organ lokalne upave nadležan za poslove obrazovanja o tome da je završio studije i da se stavlja na raspolaganje, u smislu zapošljavanja, poslodavcima na području opštine Bar, shodno prijavi na evidenciji ZZZ Biro rada Bara.
Ukoliko korisnik stipendije u roku od 30 dana od dana dostavljanja obavještenja o završenim studijama ne ostvari pravo na zaposlenje na području opštine Bar iz razloga nepostojanja adekvatne tržišne potražnje za tom vrstom obrazovne kvalifikacije, korisniku stipendije prestaju obaveze iz stava 1 ovog člana koje se tiču stavljanja na raspolaganje poslodavcima na području opštine Bar.
Korisnici stipendije za deficitarne kvalifikacije u nivou visokog obrazovanja koji zasnuju radni odnos kod poslodavca na području opštine Bar imaju obavezu da, u skladu sa potrebama poslodavca, ostanu u radnom odnosu na period od najmanje tri godine.

6. Rok za podnošenje dokumenata

Rok za podnošenje prijava je od 13.10.2026. godine, a zaključno sa 02.11.2026. godine. 

Obrazac Prijave na konkurs za dodjelu stipendija biće dostupan u u štampanom i elektronskom formatu (koji je i prilog ovog konkursa). Štampani format biće dostupan na šalteru Građanskog biroa Opštine Bar.

Prijave na konkurs za dodjelu stipendija podnose se na šalterima Građanskog biroa u Opštini Bar ili slanjem pošte na adresu: Opština Bar, Sekretarijat za sport i mlade, Bulevar Revolucije br. 1, sa naznakom: za Konkurs za dodjelu studentskih stipendija. 

Ovaj konkurs se objavljuje na internet stranici (www.bar.me), oglasnoj tabli Opštine Bar i preko lokalnog javnog emitera LJE ‘’Radio Bar’’.

Dodatna obavještenja mogu se dobiti u Sekretarijatu za sport i mlade na telefon (030) 301 485.

                                                                        			   

  Goran Simić 
                                                                                                                  
______________                      

   SEKRETAR

